Številka: 024-20/2019/19

Datum: 25. 10. 2019

**Zapisnik 2. seje Sveta za območja z omejenimi možnostmi za kmetijsko dejavnost, 25. 10. 2019, Ljubljana**

Prisotni: Janez Beja (Kmetijsko gozdarska zbornica Slovenije), prof. ddr. Ana Vovk Korže (Filozofska fakulteta UM), Tomaž Cunder (Kmetijski inštitut Slovenije), Roman Savšek (Zveza društev rejcev drobnice), Nina Barbara Križnik (Gospodarska zbornica Slovenije), Anka Miklavič Lipušček (Mlekarna Planika), Marjan Hren (ZLGS), dr. Andreja Ferreira (GIS), dr. Anton Perpar (Biotehniška fakulteta, Univerza v Ljubljani), prof. dr. Karmen Pažek (Fakulteta za kmetijstvo in biosistemske vede UM), Matjaž Podmiljšak (Zadružna zveza Slovenije), Boris Orešek (Sindikat kmetov Slovenije).

MKGP: dr. Aleksandra Pivec, dr. Jože Podgoršek, dr. Darja Majkovič, Marjeta Bizjak, Polona Kolarek, Barbara Medved-Cvikl, Silvester Kranjec.

Odsotni: Irena Ule, Jožica Gričnik (Zveza kmetic Slovenije), Andrej Sovdat (Zveza Slovenske podeželske mladine).

Dnevni red:

1. Ugotavljanje sklepčnosti in potrditev dnevnega reda,

2. Pregled in potrditev zapisnika prejšnje seje,

3. Seznanitev (splošna) z aktivnostmi ministrstva,

4. Aktivnostmi v zvezi s strateškim načrtom,

5. Seznanitev z analizo stanja OMD,

6. Seznanitev s problematiko strmih kmetijskih zemljišč,

7. Pobude članov sveta,

8. Razno.

Ad 1

Na seji je bilo prisotnih 12 članov, Svet je bil sklepčen in je potrdil dnevni red.

Ad 2

Potrjen je bil zapisnik in poslovnik o delu Sveta.

Ad 3

S strani MKGP so bile podane informacije o obravnavi predlogov predpisov na EU ravni, o poteku dela MKGP na strateškem načrtu v okviru delovnih skupin in sodelovanju članov s prispevki. Pod predsedovanjem Finske v drugi polovici 2019 obravnava razprava Uredbe dobro napreduje, vendar je jasno, da dogovor ne bo sprejet po predvideni časovnici, zato je EK pripravila predlog t.i. prehodne uredbe za koledarsko leto 2021, morda pa bo prehodno obdobje celo 2 leti.

V razpravi na seji Sveta e bilo postavljeno vprašanje, kaj to prehodno obdobje pomeni za točkovanje KMG v OMD, KOPOP operacije in podaljšanje prevzetih obveznosti, odpiranje za nove vpise ali morebitne spremembe višine plačil.

**SKLEP 1: Predlogi se preučijo, pogleda se, kaj se lahko spremeni, na naslednji seji se predstavijo preliminarne možnosti.**

Ad 4

Predstavljena je bila časovnica sprejemanja predpisov o SN do konca letošnjega leta. Predsedujoča Finska optimistično napoveduje, da bi decembra 2019 sprejeli dogovor o sredstvih, a bo verjetno kasneje.

Odbor Evropskega parlamenta (EP) za kmetijstvo je sprejel poročilo o zakonodajnem predlogu, a ni bilo obravnavano na plenarnem zasedanju, zato bodo svoje amandmaje verjetno podali tudi poslanci v novi zasedbi EP.

Po predlogu Predsedstva bi se naj OMD plačila vštela tudi med obveznim 30% deležem sredstev razvoja podeželja, ki morajo biti namenjena okoljskim ciljem

**SKLEP 2: Svet se je seznanil s pripravo predloga strateškega načrta in potekom sprejemanja pravnih podlag.**

Ob razpravi se je odprlo tudi vprašanje pravice do kmetovanja, težavah na terenu s katerimi se srečujejo kmetovalci zaradi vseh sprememb na podeželju.

**SKLEP 3: Preuči se možnost, da se pravica do kmetovanja zapiše v zakon.**

**SKLEP 4: Da se preuči, da OMD plačilo ne bi bilo obdavčeno.**

Ad 5 in 6

Predstavljena je bila analiza stanja na OMD iz vidika OMD ter drugih plačil (plačilo PONO, proizvodno vezana podpora za mleko, podpora S50 za strmine v KOPOP, planinska paša,….), ki so tesno povezana z OMD.

**SKLEP 5: Svet se je seznanil z analizo stanja in vidi se, da so kmetije v OMD glede na ekonomske kazalce v slabšem položaju.**

**SKLEP 6: Preuči se tudi druge politike, ki bi imele vpliv na OMD.**

**SKLEP 7: Obravnava strmin se nadaljuje na naslednji seji v okviru predstavitve točkovanja KMG v OMD.**

Ad 7

Člani Sveta so bili povabljeni k predlaganju tem ali predavateljev za razpravo na naslednjih sejah. Predstavljen je bil predlog dr. Andreje Borec iz FKBV Maribor o predstavitvi iz področja delovanja EUROMONTANE, raziskav in primerov dobrih praks. Predlog za teme je posredovala tudi dr. Ana Korže.

Pripravil:

Silvester Kranjec